  Майя Бывальцева Дэбес ёросысь Тольён гурт «Деревенька моя» улосвылкуспо вожвылъяськонлэн «Самая спортивная территория» номинацияз вормисьёс пӧлы шедиз. Со сярысь ивортодэтъя «Удмуртия» агентстволы «Тольён» муниципал кылдытэтлэн кивалтӥсез Любовь Белослудцева вераз. Солэн кылъёсызъя, вожвылъяськонэ куриськоназы соос быдэс муниципал кылдытэтлэсь тазалыко улонэз вӧлмытон ласянь ужамзэ возьматыны тыршизы. Кема ар ӵоже спорт удыслы саклык висъяны выриськомы – площадкаос лэсьтӥськом, поселенческой соревнованиос лэсьтӥськом, алкоголизмлы пумит тазалыко улон понна ёрос конкурсэ кык ар пыриськылӥмы, призовой интыос басьтылӥмы. Трос аръёс призовой инты басьтӥськом спартакиадаосын. Вань спортсменъёсмы, егитъёсыз но, арлыдоосыз но, пырисько. Басьтӥмы теннисной ӝӧкъёс каждой клубе, пиналъёс мед теннисэн но заниматься кариськозы шуыса Любовь Белослудцева, Дэбес ёросысь «Тольён» муниципал кылдытэтлэн кивалтӥсезНо ужпум вормисьёс радэ потон, призовой интыос басьтон бордын гинэ ӧвӧл, пусъе Любовь Белослудцева. Валтӥсез ужпумзы – гуртын улӥсьёсты урод сямъёслэсь куштӥськытон. Тыршимы вал сыӵе ужмес радъяны, ичигес мед юисьёс луозы шуыса. уката ик пиналъёс курадӟо ук сыӵе семьяосын. Малпамы вал тросгес саклык висъяно ӟеч семьяослы, кудъёсыз трос ужало, кусыпъёссы умоесь, дано нылпи будэто. Соин ик «Семья» центр но усьтӥмы Любовь Белослудцева, Дэбес ёросысь «Тольён» муниципал кылдытэтлэн кивалтӥсезЛюбовь Белослудцевелэн верамезъя, вуоно арын вожвылъяськонэ муниципал кылдытэтысьтызы Нумрезь (Берёзовка) гурт сярысь материалъёсты «Наша деревня – наше наследие» номинацие келяны малпало. Ватсалом, Тольёнэн ӵош одӥг номинациын вормисьёс пӧлы озьы ик шедизы Эгра ёросысь Сундур гурт но Сюмси черкогурт. Эгра ёросысь Чутырь черкогурт «Самая творческая территория» номинациын вормисьёс радын. Отысь ик Чумой черкогуртэз «Наша деревня – наше наследие» номинациын пусйизы. Туэ конкурсэ оглом 305 ужъёс вуизы, кылем арен ӵошатыса, 2,3 поллы тросгес. Вожвылъяськонлы йылпумъян форум но вормисьёсты пусъён туэ коньывуонэ Пермьын ортчоз. «Деревенька моя» вожвылъяськонэз Пермь шаерысь интыысь огазеяськонъёслэн фондъёссылэн альянссы Азьмуртлэн грантъёсъя фондэз юрттэмен куинетӥ арзэ ортчытэ ни. Со мер, муниципал но коммерци луисьтэм огазеяськонъёслэн ужзы пыр гуртын улонлэсь ӟечлыксэ умоятон, гуртоослэсь кичӧлтонъёссэс азинтон но ӟеч ужан амалъёсты шедьтон но соосты вӧлмытон вылысь радъяське. Вожвылъяськонэ Нижний Новгород, Киров, Иркутск, Оренбург, Самара, Ульяновск улосвылъёсысь, Башкортостанысь, Удмуртиысь, Красноярск но Пермь шаеръёсысь гуртъёс, черкогуртъёс, посёлокъёс пыриськыны быгато. Конкурс вить номинациосъя ортче: «Наша деревня – наше наследие», «Самая преуспевающая территория», «Самая инициативная территория», «Самая творческая территория», «Самая спортивная территория». Вормисьёслы ресурсной но материальной юрттэт чакламын, со пӧлын интывыл сярысь видеофильм кылдытон, ӵектосэ пыриськись мукет улосвылъёсы ужан амалъёсын люкиськон понна ветлон. Устоосыз вуэм куриськонъёс интыысь кичӧлтонъёсты кылдытонъя «Создаём вместе» программае пыриськозы Тодэ вайытом, Дэбес ёросысь «Тольён» муниципал кылдытэтын «Генеральская гостиная» ӵектос улонэ пыӵато. Со Вормонлы 75 ар тырмонлы сӥземын но улосчимылэн Фёдор Городилов генерал-майорлэн нимыныз герӟаськемын. Тегъёс: Мерлык Дэбес Удмуртия гурт вожвылъяськон 100ар  